Index - Belföld - Budapesten elvitték az első hajléktalant
2018.10.18. 15:15
A BRFK is szabálysértési őrizetbe vett egy hajléktalant, írja a Hvg.hu. A lap kérdésére az Országos Rendőr-főkapitányság azt írta, a rendőrség két szabálysértési előkészítő eljárást indított, ebből az egyiket a Budapesti Rendőr-főkapitányság illetékességi területén.
Kedd este Gödöllőn előállították, és szerdán már bíróság elé is állítottak egy gödöllői férfit, aki a Kossuth Lajos utcában egy padon ült. Beismerte, hogy hajléktalan életmódot folytat, és mivel felszólításra sem akart hajléktalanszállóra menni, bevitték a rendőrkapitányságra, szabálysértési őrizetbe helyezték. Az eljáró bírósági titkár csak figyelmeztetésben részesítette a férfit, amit minden fél elfogadott, így nem volt fellebbezés. A férfinak 20 ezer forint szabálysértési költséget is meg kellene fizetnie.
Az ORFK azt is mondta,
szerda éjfélig országszerte 101 esetben alkalmaztak helyszíni figyelmeztetést a közterületi tartózkodás szabályainak megsértése miatt.